ᓂᐅᕕᐊᒃᓴᖃᖅᑎᐅᑉ ᒪᓕᒋᐊᖃᖅᑕᖏᑦ

ᐅᐱᒍᓱᓐᓂᒃᑯᑦ ᓄᓇᖃᖅᑳᖅᓯᒪᔪᑦ ᒥᖅᓱᖅᓯᒪᔭᖏᓐᓄᑦ ᐊᒻᒪᓗ ᓴᓇᓯᒪᔭᖏᓐᓄᑦ ᖃᕋᓴᐅᔭᒃᑯᑦ ᓂᐅᕕᕐᕕᒃ

1. **ᐱᒋᐊᕐᖓᕐᓂᖓ**

ᑖᒃᑯᐊ ᐅᖃᓕᒫᑦᑎᐊᒃᑭᑦ ᐋᖅᑭᒃᓯᒪᔪᑦ ᐊᑐᕐᓂᕐᒧᑦ (“ᐋᖅᑭᒃᓯᒪᔪᑦ ᐊᑐᕐᓂᕐᒧᑦ”) ᐅᔾᔨᕆᑦᑎᐊᕆᐊᕐᓗᒋᑦ ᐊᑐᓚᐅᙱᓐᓂᕐᓂ ᑖᔅᓱᒥᖓ ᐅᐱᒍᓱᓐᓂᒃᑯᑦ ᓄᓇᖃᖅᑳᖅᓯᒪᔪᑦ ᒥᖅᓱᖅᓯᒪᔭᖏᓐᓄᑦ ᐊᒻᒪᓗ ᓴᓇᓯᒪᔭᖏᓐᓄᑦ (PIC&D) ᖃᕋᓴᐅᔭᒃᑯᑦ ᓂᐅᕕᕐᕕᖓᓂ <https://proudlyindigenouscrafts.com/> (ᑖᓐᓇ “ᐱᔨᑦᑎᕋᐅᑎ”) ᐊᐅᓚᑕᐅᔪᖅ ᑖᒃᑯᓄᖓ ᓇᑦᑎᕐᓄᑦ ᐊᒻᒪᓗ ᓇᑦᑎᕋᓱᐊᕐᓂᕐᒧᑦ ᐱᓕᕆᔨᓄᑦ (ᑖᓐᓇ “ᐊᐅᓚᑦᑎᔨ”).

ᑖᓐᓇ ᒥᖅᓱᖅᑎ/ᓴᓇᐅᒐᓕᐅᖅᑎ/ᓂᐅᕐᕈᑎᓕᒃ (ᑖᓐᓇ“ᓂᐅᕕᐊᒃᓴᓕᒃ”) ᐊᑐᐃᓐᓇᖃᕐᕕᐅᓂᖓ ᐊᒻᒪᓗ ᐊᑐᕈᓐᓇᕐᓂᖓ ᑖᔅᓱᒥᖓ ᐅᐱᒍᓱᓐᓂᒃᑯᑦ ᓄᓇᖃᖅᑳᖅᓯᒪᔪᑦ ᒥᖅᓱᖅᓯᒪᔭᖏᓐᓄᑦ ᐊᒻᒪᓗ ᓴᓇᓯᒪᔭᖏᓐᓄᑦ ᖃᕋᓴᐅᔭᒃᑯᑦ ᓂᐅᕕᕐᕕᖓᓂ ᐱᔾᔪᑎᖃᖅᐳᖅ ᓂᐅᕕᐊᒃᓴᓕᐅᑉ ᐊᖏᖅᓯᒪᓂᖓᓂ ᐊᒻᒪᓗ ᒪᓕᑦᑎᐊᖅᓯᒪᓂᕋᐃᓗᓂ ᑖᒃᑯᓂᖓ ᒪᓕᒋᐊᖃᖅᑐᓄᑦ. ᑖᒃᑯᐊ ᒪᓕᒋᐊᖃᖅᑐᑦ ᑐᕌᖓᕗᑦ ᑕᒪᐃᓐᓄᑦ ᓂᐅᕕᐊᒃᓴᖃᖅᑐᓄᑦ ᕿᒥᕐᕈᕙᒃᑐᓄᑦ ᐅᕝᕙᓘᓐᓃᑦ ᐊᑐᖅᐸᒃᑐᓄᑦ ᐱᔨᑦᑎᕋᐅᑎᒥ.

1. **ᐃᓚᒋᔭᐅᔪᑦ ᐊᒻᒪᓗ ᓂᐅᕕᐊᒃᓴᖃᖅᑏᑦ**
	1. ᑕᒪᐃᓐᓂᒃ ᓂᐅᕕᐊᒃᓴᓖᑦ ᑖᒃᑯᓄᖓ ᐅᐱᒍᓱᓐᓂᒃᑯᑦ ᓄᓇᖃᖅᑳᖅᓯᒪᔪᑦ ᒥᖅᓱᖅᓯᒪᔭᖏᓐᓄᑦ ᐊᒻᒪᓗ ᓴᓇᓯᒪᔭᖏᓐᓄᑦ ᐃᓚᒋᔭᐅᔭᕆᐊᓖᑦ, ᑭᓯᐊᓂ ᐃᓚᒋᔭᐅᔪᓕᒫᑦ ᓂᐅᕕᐊᒃᓴᖃᖅᑎᐅᙱᑦᑐᑦ. ᐃᓚᒋᔭᐅᓂᕐᒧᑦ ᑖᒃᑯᓄᖓ ᐅᐱᒍᓱᓐᓂᒃᑯᑦ ᓄᓇᖃᖅᑳᖅᓯᒪᔪᑦ ᒥᖅᓱᖅᓯᒪᔭᖏᓐᓄᑦ ᐊᒻᒪᓗ ᓴᓇᓯᒪᔭᖏᓐᓄᑦ ᐊᑭᖃᙱᑦᑐᖅ ᓄᓇᖃᖅᑳᖅᓯᒪᔪᓄᑦ ᒥᖅᓱᖅᑎᓄᑦ ᐱᓕᕆᐊᖃᓪᓗᐊᑕᓲᓂᒃ ᕿᓯᕋᔭᖕᓂ ᐊᒻᒪᓗ ᕿᓯᐅᔭᕐᓂᒃ ᐊᓯᖏᓐᓂᒡᓗ ᐊᒥᕈᔪᖕᓂᒃ, ᐱᔪᓐᓇᖅᑎᑦᑎᕗᖅ ᑲᓲᒪᓂᕐᒧᑦ ᐊᒻᒪᓗ ᐱᓕᕆᖃᑎᖃᕈᓐᓇᖅᓯᓂᖏᓐᓂᒃ ᐊᓯᖏᓐᓂᒃ ᐃᓚᒋᔭᐅᔪᓂᒃ.
	2. ᓄᓇᑦᓯᐊᕐᒥ, ᑕᒪᐃᓐᓂᒃ ᐅᐱᒍᓱᓐᓂᒃᑯᑦ ᓄᓇᖃᖅᑳᖅᓯᒪᔪᑦ ᒥᖅᓱᖅᓯᒪᔭᖏᓐᓄᑦ ᐊᒻᒪᓗ ᓴᓇᓯᒪᔭᖏᓐᓄᑦ ᐃᓚᒋᔭᐅᔪᑦ ᐊᑎᓕᖅᓯᒪᒋᐊᖃᕐᒥᔪᑦ ᓄᓇᑦᓯᐊᕐᒥ ᓴᓇᐅᒐᕐᓄᑦ ᐃᑲᔫᑎᖓᓄᑦ. ᐅᕘᓇ ᓇᕿᓪᓗᒍ ᐊᑎᓕᐅᓂᕐᒧᑦ ᑖᒃᑯᓄᖓ [ᓄᓇᑦᓯᐊᕐᒥ ᓴᓇᐅᒐᕐᓄᑦ](http://www.nwtarts.com/node/add/artist).
	3. ᑲᓇᑕᒥ ᓂᐅᕕᐊᒃᓴᖃᖅᑏᑦ ᐃᓄᐃᑦ ᓄᓇᖓᓂᕐᒥᐅᑕᐅᔭᕆᐊᓖᑦ ᐅᕝᕙᓘᓐᓃᑦ ᓄᓇᑦᓯᐊᕐᒥ.
	4. ᐱᖁᑏᑦ ᐊᒡᒐᖕᓄᑦ ᓴᓇᓯᒪᕆᐊᓖᑦ ᓂᐅᕕᐊᒃᓴᓕᖕᓄᑦ.
	5. ᐊᑐᓂ ᓂᐅᕕᐊᒃᓴᓕᒃ ᑐᓐᓂᕆᔭᐅᓂᐊᖅᑐᖅ ᓂᐅᕕᐊᒃᓴᖃᕐᓂᕐᒧᑦ ᐊᑎᕐᒥ ᐊᒻᒪᓗ ᐃᓯᕈᓐᓇᐅᑎᒥᒃ ᓴᓇᒋᐊᖃᕋᔭᖅᑐᑦ ᐃᓯᕈᓐᓇᓚᐅᙱᓐᓂᖏᓐᓂᒃ ᓴᖅᑮᓂᕐᒧᑦ ᐱᖁᑎᖓᓂ ᖃᕋᓴᐅᔭᒃᑯᑦ ᓂᐅᕕᒃᕕᖕᒥ.
2. **ᐱᖁᑏᑦ ᐊᒻᒪᓗ ᐱᖁᑏᑦ ᖃᔅᓯᐅᓂᖏᑦ**
	1. ᓂᐅᕕᐊᒃᓴᖃᖅᑎᐅᑉ ᑲᑎᖅᓱᖅᓯᒪᔭᖏᑦ ᐃᓚᖃᕆᐊᓖᑦ ᑕᒪᕐᒥᐸᓗᒃ ᓇᑦᑎᕋᔭᐅᓗᑎᒃ ᐊᒻᒪᓗ ᐊᓯᖏᓐᓂᒃ ᓄᓇᒥᙶᖅᑐᓂᒃ ᐃᒫᓂᙶᖅᑐᓂᒡᓘᓐᓃᑦ ᓱᓇᒃᑯᑖᖑᓗᑎᒃ.
	2. ᓂᐅᕕᐊᒃᓴᖃᖅᑏᑦ ᐊᖏᖅᓯᒪᒋᐊᓖᑦ ᐱᖁᑎᖏᑦ ᕿᒥᕐᕈᔭᐅᖅᑳᕐᓗᑎ ᖃᐅᔨᓴᖅᑏᑦ ᑲᑎᒪᔨᕋᓛᖏᓐᓄᑦ (ᑕᐃᒫᒃ ᓇᓗᓇᐃᖅᑕᐅᓗᓂ ᐊᐅᓚᑦᑎᔨᒧᑦ).
	3. ᐊᑐᓂ ᓂᐅᕕᐊᒃᓴᖃᖅᑎ ᐱᔭᒃᓴᖃᖅᑐᖅ ᐊᑐᐃᓐᓇᐅᑎᑦᑎᓂᕐᒥᑦ ᑲᒻᒪᓂᐅᑉ ᓇᓗᓇᐃᔭᐅᑎᖓᓂ ᐊᒻᒪᓗ ᐱᖁᑎᐅᑉ ᓇᓗᓇᐃᔭᐅᑎᖓᓂ ᑖᓐᓇ ᑕᑕᑎᖅᑕᐅᓗᓂ [ᐃᓚᓕᐅᑎᓯᒪᔪᖅ 2 ᓇᑦᑎᕋᔭᐅᑉ ᑭᓲᓂᖓᓂ ᑕᑕᑎᕆᐊᓕᒃ](https://proudlyindigenouscrafts.com/wp-content/uploads/2020/11/ANNEX-2-SEAL-PRODUCT-LISTING-FORM_2020-09-18.xlsx) ᐊᔪᙱᓐᓂᓕᒫᖏᓐᓂᒃ.
	4. ᓯᕗᓪᓕᖅᐹᒥ ᑐᓂᓯᓂᕐᒧᑦ ᐱᖁᑎᓄᑦ, [ᐃᓚᓕᐅᑎᓯᒪᔪᖅ 2 ᓇᑦᑎᕋᔭᐅᑉ ᑭᓲᓂᖓᓂ ᑕᑕᑎᕆᐊᓕᒃ](https://proudlyindigenouscrafts.com/wp-content/uploads/2020/11/ANNEX-2-SEAL-PRODUCT-LISTING-FORM_2020-09-18.xlsx) ᐊᑐᖅᑕᐅᓂᐊᖅᑐᖅ ᐃᓕᓯᓂᕐᒧᑦ ᐱᖁᑎᙵᐅᑎᓕᒫᓂᑦ ᐊᒥᓲᓗᑎ. ᓯᕗᓂᒃᓴᒥ ᑐᓂᓯᕐᒥᑦ ᐱᖁᑎᓂᑦ ᓂᐅᕕᐊᒃᓴᖃᖅᑎᐅᑉ ᐱᔭᒃᓴᕆᕚ ᓴᖅᑮᓂᕐᒥᑦ ᑐᑭᓯᒋᐊᕈᑎᓕᒫᓂᑦ ᓂᐅᕕᕐᕕᐅᑉ ᓴᖅᑭᔮᕐᕕᖓᓄᑦ.
	5. ᐊᐅᓚᑦᑎᔨ ᐃᑲᔪᕋᔭᖅᑐᖅ ᓂᐅᕕᐊᒃᓴᖃᖅᑎᓂᒃ ᐱᖁᑎᖏᓐᓂᒃ ᓇᓗᓇᐃᔭᐅᑎᖏᓐᓄᒃ ᓴᖅᑭᔮᑦᑎᐊᖅᑎᑦᑎᓛᕐᒪᑕ ᐱᖁᑎᖏᓐᓂᒃ ᖃᕋᓴᐅᔭᒃᑯᑦ. ᐆᒃᑑᑎᐅᔪᑦ ᐱᖁᑏᑦ ᓇᓗᓇᐃᔭᖅᓯᒪᓂᖏᓐᓄᑦ ᑕᐃᑲᓂ ᐊᑐᐃᓐᓇᐅᑎᑕᐅᔪᑦ [ᐃᓚᓕᐅᑎᓯᒪᔪᖅ 2 ᓇᑦᑎᕋᔭᐅᑉ ᑭᓲᓂᖓᓂ ᑕᑕᑎᕆᐊᓕᒃ](https://proudlyindigenouscrafts.com/wp-content/uploads/2020/11/ANNEX-2-SEAL-PRODUCT-LISTING-FORM_2020-09-18.xlsx).
	6. ᓂᐅᕕᐊᒃᓴᖃᖅᑏᑦ ᐱᖁᑎᓂᒃ ᐱᖓᓱᓂᒃ ᓂᐅᕕᐊᒃᓴᖃᖃᑦᑕᓪᓗᐊᖅᑐᑦ ᖃᖓᓕᒫᒃᑯᑦ ᑕᐃᑰᓇ ᐅᐱᒍᓱᓐᓂᒃᑯᑦ ᓄᓇᖃᖅᑳᖅᓯᒪᔪᑦ ᒥᖅᓱᖅᓯᒪᔭᖏᓐᓄᑦ ᐊᒻᒪᓗ ᓴᓇᓯᒪᔭᖏᓐᓄᑦ ᖃᕋᓴᐅᔭᒃᑯᑦ ᓂᐅᕕᕐᕕᖕᒥ.
	7. ᓂᐅᕕᐊᒃᓴᖃᖅᑏᑦ ᐊᖏᖅᓯᒪᓗᑎ ᐱᖁᑎᓂ ᖃᔅᓯᐅᓂᖏᓐᓂᒃ ᐊᑐᐃᓐᓇᖃᕐᓗᑎ. ᓂᐅᕕᐊᒃᓴᖃᖅᑏᑦ ᑐᓴᐅᒪᑎᑦᑎᒋᐊᖃᕐᒥᔪᑦ ᐱᖁᑏᑦ ᐃᓚᖏᑦ ᐃᓄᖕᒧᑦ *ᓈᒻᒪᒋᔭᐅᓂᖓ ᓴᓇᔭᐅᒃᐸᑕ*, ᑖᒃᑯᐊ ᐱᖁᑏᑦ ᐊᑯᓂᐅᓂᖅᓴᐅᒐᔭᖅᑐᑦ.
	8. ᓂᐅᕕᐊᒃᓴᖃᖅᑏᑦ ᐊᔪᙱᓐᓂᓕᒫᖏᓐᓂᒃ ᓇᓗᓇᐃᖅᓯᓪᓗᐊᖅᑐᑦ ᖃᓄᖅ ᐊᑯᓂᐅᑎᒋᓂᐊᕐᒪᖔᑦ *ᐃᓄᖕᒧᑦ ᓈᒻᒪᒋᔭᐅᓂᖓ ᓴᓇᔭᐅᔪᑦ* ᐱᖁᑏᑦ ᑕᐃᑲᓂ [ᐃᓚᓕᐅᑎᓯᒪᔪᖅ 2 ᓇᑦᑎᕋᔭᐅᑉ ᑭᓲᓂᖓᓂ ᑕᑕᑎᕆᐊᓕᒃ](https://proudlyindigenouscrafts.com/wp-content/uploads/2020/11/ANNEX-2-SEAL-PRODUCT-LISTING-FORM_2020-09-18.xlsx).
	9. ᓂᐅᕕᐊᒃᓴᖃᖅᑏᑦ ᐊᖏᖅᓯᒪᒋᐊᓖᑦ ᐱᖁᑏᑦ ᖃᔅᓯᐅᓂᖏᑦ ᐅᓪᓗᒥᒨᖓᑎᑕᐅᓗᑎ. ᓂᐅᕕᐊᒃᓴᖃᖅᑎ ᓄᖑᕈᑎᓐᓂᕈᓂ ᐱᖁᑎᓂ ᖃᔅᓯᐅᓂᖏᓐᓂᒃ, ᐊᐅᓚᑦᑎᔨᒥ ᖃᐅᔨᒃᑲᐃᕆᐊᓖᑦ ᐊᒻᒪᓗ ᐱᖁᑏᑦ ᑎᑎᕐᕕᐅᓗᑎᒃ “ᐱᑕᖃᙱᓚᐅᑲᒃᑐᖅ” ᒪᑉᐱᖅᑐᒐᕐᒥ.
3. **ᐱᖁᑎᐅᑉ ᓇᒦᓕᕆᐊᒃᓴᖓᓂ**
	1. ᓂᐅᕕᐊᒃᓴᖃᖅᑎᓕᒫᑦ ᑕᑕᑎᕆᐊᓖᑦ ᑖᔅᓱᒥᖓ [ᐃᓚᓕᐅᑎᓯᒪᔪᖅ 1 ᓂᐅᕕᐊᒃᓴᖃᖅᑎᐅᑉ ᓇᒦᓕᕆᐊᒃᓴᖓᓂ ᐊᐱᖅᑯᑏᑦ](https://proudlyindigenouscrafts.com/wp-content/uploads/2020/11/ANNEX-1-VENDOR-QUESTIONNAIRE_2020-09-18.xlsx) ᑖᓐᓇᓗ [ᐃᓚᓕᐅᑎᓯᒪᔪᖅ 2 ᓇᑦᑎᕋᔭᐅᑉ ᑭᓲᓂᖓᓂ ᑕᑕᑎᕆᐊᓕᒃ](https://proudlyindigenouscrafts.com/wp-content/uploads/2020/11/ANNEX-2-SEAL-PRODUCT-LISTING-FORM_2020-09-18.xlsx).
	2. ᓂᐅᕕᐊᒃᓴᖃᖅᑏᑦ ᓂᐅᕐᕈᑎᖃᕈᒪᒃᐸᑕ ᓇᑦᑎᕋᔭᖏᓐᓂᒃ ᔫᕋᐲᔭᓐ ᔫᓐᔭᓐᒥ (EU), ᓇᓗᓇᐃᖅᓯᑦᑎᐊᕆᐊᓖᑦ ᐱᖁᑎ ᓴᓇᓯᒪᓂᖓᓄᑦ ᕿᓯᕋᔭᖕᒧᑦ ᓇᓗᓇᐃᒃᑯᓴᖅᑕᐅᓯᒪᔪᒧᑦ ᐃᓕᓴᕆᔭᐅᓯᒪᔪᒧᑦ ᑎᒥᖁᑎᒧᑦ (ᓄᓇᕗᑦ ᒐᕙᒪᖓ, ᓄᓇᑦᓯᐊᖅ ᒐᕙᒪᖓ ᐅᕝᕙᓘᓐᓃᑦ ᑲᓛᖦᓖᑦ ᓄᓈᑦ). ᓂᐅᕕᐊᒃᓴᖃᖅᑏᑦ ᐊᑐᐃᓐᓇᐅᑎᑦᑎᔭᕆᐊᓖᑦ ᓇᓗᓇᐃᒃᑯᑕᐅᑉ ᓈᓴᐅᑎᖓᓂ ᐊᑐᓂ ᐱᖁᑎᒧᑦ ᓂᐅᕕᐊᒃᓴᐅᔪᒧᑦ ᔫᕋᑉᒧᑦ (EU). ᓂᐅᕕᐊᒃᓴᖃᖅᑏᑦ ᓇᒃᓯᐅᔾᔨᑎᓪᓗᒋᑦ ᐱᖁᑎᒥ, ᐃᓚᓕᐅᑎᒋᐊᓖᑦ ᓇᓗᓇᐃᒃᑯᑕᕐᓂᒃ ᑎᑎᖅᑲᕐᓂᒃ ᐊᐅᓪᓚᖅᑎᑕᐅᔪᒧᑦ ᐴᖅᓯᒪᔪᖅ ᑕᐃᑲᓃᖃᑕᐅᓯᑎᓗᓂ. ᑐᑭᓯᒋᐊᕈᑎᒃᓴᒃᑲᓐᓂᕐᓄᑦ, ᐅᖃᓕᒫᕐᓗᒍ [ᐃᓚᓕᐅᑎᓯᒪᔪᖅ 3 ᓇᒦᓕᕆᐊᒃᓴᖏᓐᓄᑦ ᐱᓕᕆᓂᐅᔪᖅ ᕿᓯᖁᑎᓄᑦ](https://proudlyindigenouscrafts.com/wp-content/uploads/2020/11/ANNEX-3-TRACEABILITY-PROCESS-FOR-SEAL-PELTS_2020-09-18.pdf) ᑖᓐᓇᓗ [ᐃᓚᓕᐅᑎᓯᒪᔪᖅ 4 ᓄᓇᕗᒻᒥ ᓇᑦᑎᓕᕆᓂᕐᒧᑦ ᐊᒻᒪᓗ ᒥᖅᑯᓕᕆᓂᕐᒧᓪᓗ ᐃᑲᔫᑎᓄᑦ ᐊᑐᐊᒐᖅ](https://proudlyindigenouscrafts.com/wp-content/uploads/2020/11/ANNEX-4-NUNAVUT-SEAL-AND-FUR-PROGRAMS-POLICY-2.pdf).
4. **ᐱᖁᑎᐅᑉ ᐊᔾᔨᙳᐊᖏᑦ**
	1. ᓂᐅᕕᐊᒃᓴᖃᖅᑏᑦ ᐊᔾᔨᙳᐊᑦᑎᐊᕙᖕᓂᒃ ᐱᖃᕆᐊᓖᑦ ᓴᓇᐅᒐᖏᓐᓄᑦ ᐊᒻᒪᓗ ᒪᓕᑦᑎᐊᕐᓗᑎᒃ ᓴᓇᐅᒐᕐᒧᑦ ᐊᔾᔨᙳᐊᓄᑦ ᒪᓕᒋᐊᓕᖕᓂᒃ ᑖᔅᓱᒧᖓ ᐅᐱᒍᓱᓐᓂᒃᑯᑦ ᓄᓇᖃᖅᑳᖅᓯᒪᔪᑦ ᒥᖅᓱᖅᓯᒪᔭᖏᓐᓄᑦ ᐊᒻᒪᓗ ᓴᓇᓯᒪᔭᖏᓐᓄᑦ ᖃᕋᓴᐅᔭᒃᑯᑦ ᓂᐅᕕᕐᕕᖓᓄᑦ. ᑐᑭᓯᒋᐊᕈᑎᒃᓴᒃᑲᓐᓃᑦ ᑕᑯᒋᐊᖅᑕᐅᒍᓐᓇᖅᑐᑦ ᐅᕙᓂ [ᐃᓚᓕᐅᑎᓯᒪᔪᖅ 5 ᐊᔾᔨᙳᐊᓄᑦ ᒪᓕᒋᐊᓖᑦ ᐅᐱᒍᓱᓐᓂᒃᑯᑦ ᓄᓇᖃᖅᑳᖅᓯᒪᔪᑦ ᒥᖅᓱᖅᓯᒪᔭᖏᓐᓄᑦ ᐊᒻᒪᓗ ᓴᓇᓯᒪᔭᖏᓐᓄᑦ ᖃᕋᓴᐅᔭᒃᑯᑦ ᓂᐅᕕᕐᕕᖓᓄᑦ](https://proudlyindigenouscrafts.com/wp-content/uploads/2020/11/ANNEX-5-PICTURES-REQUIREMENT-PICD-ONLINE-STORE_2020-09-18.pdf).
	2. ᓂᐅᕕᐊᒃᓴᖃᖅᑎ ᐊᔾᔨᙳᐊᑦᑎᐊᕆᖏᑉᐸ, ᐊᔾᔨᓕᐅᕆᔨᒻᒪᕆᖕᒥ ᐊᑭᓖᕈᓐᓇᖅᑐᑦ. ᓄᓇᑦᓯᐊᕐᒥ, ᓂᐅᕕᐊᒃᓴᖃᖅᑏᑦ ᖃᐅᔨᒋᐊᕈᓐᓇᖅᑐᑦ ᓄᓇᑦᓯᐊᕐᒥ ᓴᓇᐅᒐᕐᓄᑦ ᐱᓕᕆᐊᒃᓴᕐᒧᑦ ᐃᑲᔪᖅᓱᖅᑕᐅᓂᕐᒧᑦ.
5. **ᑎᑭᓵᒃᑲᒧᑦ ᖃᐅᔨᒋᐊᕐᓂᕐᒥᑦ ᐊᒻᒪᓗ ᐊᐅᓚᖅᑎᑦᑎᓂᕐᒧᑦ**
	1. ᑮᓇᐅᒋᐊᖏᑦ ᐋᖅᑭᒃᓱᐃᓕᒪᓕᖅᐸᑕ, ᓂᐅᕕᐊᒃᓴᖃᖅᑎ ᐋᖅᑭᒃᓱᐃᕆᐊᓕᒃ ᐊᑭᓪᓗᐊᑕᖏᓐᓂᒃ ᐊᐅᓪᓚᖅᑎᑦᑎᓂᕐᒧᑦ ᐊᑭᖏᓐᓄᑦ ᐊᑐᓂ ᐱᖁᑎᓄᑦ, ᐊᐅᓪᓚᖅᑎᑦᑎᓂᕐᒧᑦ ᓄᓇᐅᔪᑦ ᐊᒻᒪᓗ ᖃᓄᖅ ᓇᒃᓯᐅᔾᔭᐅᒐᔭᕐᒪᖔᖅ ᑕᐃᑲᓃᓪᓗᑎ ᒪᑉᐱᖅᑐᒐᕐᒥ.
	2. ᑎᑭᓵᕆᔭᐅᓯᒪᓕᖅᐸᑦ, ᓇᒃᓯᐅᔾᔨᓂᕐᒧᑦ ᐊᑭᖓ ᐃᒻᒥᓂ ᑲᑎᖅᓱᖅᑕᐅᒐᔭᖅᑐᖅ ᐊᑭᓕᖅᑕᐅᕙᒌᕐᓗᓂᓗ ᓂᐅᕕᖅᑐᒧᑦ.
	3. ᓂᐅᕕᐊᒃᓴᖃᖅᑎ ᓇᓗᓇᐃᖅᓯᔾᔪᑎᒥᒃ ᓇᒃᓯᐅᔾᔭᐅᒐᔭᖅᐳᖅ ᓂᐅᕕᖃᑦᑕᖅᑐᖅ ᐊᑭᓖᓯᒪᓕᖅᐸ. ᑕᐃᑲᓂ, ᓂᐅᕕᐊᒃᓴᖃᖅᑎ ᖃᐅᔨᒃᑲᐃᑦᑎᐊᕆᐊᓕᒃ ᑎᑭᓵᕆᔭᐅᔪᒥᒃ ᐱᓯᒪᓕᕐᓂᖓᓂ ᓇᒃᓯᐅᔾᔨᒋᐊᕐᓗᓂᐅᒃ ᐱᖓᓱᑦ ᐃᖅᑲᓇᐃᔭᕐᓇᐅᑎᓪᓗᒍ ᐅᓪᓗᐃᑦ ᐃᓗᐊᓂ[[1]](#footnote-2). ᐱᖁᑎ ᓇᒃᓯᐅᔾᔭᐅᓯᒪᓕᖅᐸ, ᓂᐅᕕᐊᒃᓴᖃᖅᑎ ᐊᑐᐃᓐᓇᐅᑎᑦᑎᔭᕆᐊᓕᒃ ᓇᓗᓇᐃᒃᑯᑕᕐᒥ ᓈᓴᐅᑎᒥ ᑎᑎᖅᑲᓂᐊᕐᕕᖕᒥ ᓂᐅᕕᖅᓯᒪᔪᖅ ᐊᑭᓖᓐᓂᕈᓂ ᓇᒦᓕᕆᐊᒃᓴᖓᓄᑦ ᖃᖓᑦᑕᐅᑎᓂᒃ.
	4. ᑎᑭᓵᕆᔭᐅᔪᓕᒫᑦ ᓇᓗᓇᐃᖅᑕᐅᒋᐊᓖᑦ ᐱᖓᓱᑦ ᐃᖅᑲᓇᐃᔭᕐᓇᐅᑎᓪᓗᒍ ᐅᓪᓗᐃᑦ ᐃᓗᐊᒍᑦ (ᐊᓯᐊᒍᖔᖅ ᓇᓗᓇᐃᖅᓯᒪᙱᑉᐸᑦ, ᓲᕐᓗ *ᐃᓄᖕᒧᑦ ᓈᒻᒪᒋᔭᐅᓂᖓ ᓴᓇᔭᐅᔪᑦ,* ᐅᕝᕙᓘᓐᓃᑦ ᐊᐅᓪᓛᖅᓯᒪᒃᐸᑕ ᐅᕝᕙᓘᓐᓃᑦ ᕿᑲᕆᐊᖅᓯᒪᒃᐸᑕ). ᓂᐅᕕᐊᒃᓴᖃᖅᑎ ᐊᖏᖅᓯᒪᒋᐊᓕᒃ ᐃᑭᓗᓂᐅᒃ “ᐊᐅᓪᓛᖅᓯᒪᔪᖅ ᐅᕝᕙᓘᓐᓃᑦ ᕿᑲᕆᐊᖅᓯᒪᔪᖅ” ᓇᓗᓇᐃᖅᓯᔾᔪᑎ ᒪᑉᐱᖅᑐᒐᕐᒧᑦ ᑭᐅᔪᓐᓇᔾᔮᙱᑎᓪᓗᒋᑦ ᐃᕐᖐᓐᓈᖅᑕᐅᑎᓂᒃ.
	5. ᐊᐅᓪᓚᖅᑎᑦᑎᓂᕐᒧᑦ ᐊᑭᓖᔾᔪᑏᑦ ᐊᑭᓕᖅᑕᐅᒐᔭᖅᑐᑦ ᓂᐅᕕᐊᒃᓴᖃᖅᑎᐅᑉ ᑕᐃᑯᖓ ᐊᐅᓚᖅᑎᑦᑎᓂᕐᒧᑦ ᑎᒥᐅᔪᒧᑦ. ᑕᒪᐃᓐᓂ ᓇᒃᓯᐅᔾᔨᓂᕐᒧᑦ ᐊᑭᓕᕆᐊᓖᑦ ᓂᐅᕕᖅᑐᒧᑦ ᐃᓚᓕᐅᑎᓯᒪᒐᔭᖅᑐᑦ ᐱᓇᓱᐊᕈᓰᒃ ᒪᕐᕉᒃ ᐊᓂᒍᒐᐃᑉᐸᑕ ᓇᒃᓯᐅᔾᔭᐅᓗᑎ ᐊᐅᓚᑦᑎᔨᒧᑦ ᓂᐅᕕᐊᒃᓴᖃᖅᑎᒧᑦ.
6. **ᑲᒥᓴᓐ**
	1. ᓂᐅᕕᐊᒃᓴᖃᖅᑎ ᐊᖏᖅᓯᒪᕗᖅ ᐊᑭᓖᓂᐊᕐᓗᓂ ᐊᐅᓚᑦᑎᔨᒧᑦ 13 ᐳᓴᓐᒥ ᑲᒥᓴᓐᒥ ᐱᖁᑎᓕᒫᓄᑦ ᓂᐅᕕᖅᑕᐅᔪᓄᑦ.
	2. 13 ᐳᓴᓐ ᑲᒥᓴᓐ ᐃᓚᖃᖅᐳᖅ ᐸᐃᐸᓪ (Paypal) ᐊᑭᓕᐅᑎᖓᓂ (2.9 ᐳᓴᓐ + $0.30/ᓂᐅᕕᖅᑕᐅᔪᒧᑦ) ᐊᒻᒪᓗ 10 ᐳᓴᓐ ᑲᒥᓴᓐ, ᐊᑐᓕᖅᑭᑎᑕᐅᓲᖅ ᖃᕋᓴᐅᔭᑎᒍᑦ ᓂᐅᕕᕐᕕᐅᑉ ᓂᐅᕐᕈᑎᖃᕐᓂᖓᓄᑦ, ᓴᖅᑭᔮᖅᑎᑦᑎᓂᕐᒧᑦ ᐊᒻᒪᓗ ᐊᐅᓚᑦᑎᓂᕐᒧᑦ.
7. **ᐊᑭᓖᓂᖅ**
	1. ᓂᐅᕕᐊᒃᓴᖃᖅᑎ ᐸᐃᐸᓪ-ᖃᕆᐊᓕᒃ (Paypal) ᐊᑭᓕᖅᑕᐅᓂᕐᒧᑦ ᐊᐅᓚᑦᑎᔨᒥ, ᐊᒻᒪᓗ ᐃᕐᖐᓐᓈᖅᑕᐅᑎᒥ ᐸᐅᐸᓪᒧᑦ ᐊᑐᖅᐸᒃᑕᖓᓄᑦ ᐊᑐᐃᓐᓇᕈᖅᑎᓪᓗᓂᐅᒃ ᐊᑎᓕᐅᓕᕈᓂ.
	2. ᐊᐅᓚᑦᑎᔨ ᑮᓇᐅᔭᖅᑖᖃᑦᑕᕋᔭᖅᑐᖅ ᓂᐅᕕᖃᑦᑕᖅᑐᓂᒃ ᑕᐃᑰᓇ ᐸᐃᐸᓪᑯᑦ (Paypal).
	3. ᑲᒥᓴᓐ ᐲᔭᖅᑕᐅᓯᒪᓕᖅᐸᑦ, ᐊᐅᓚᑦᑎᔨ ᓇᒃᓯᐅᔾᔨᒐᔭᖅᑐᖅ ᓂᐅᕕᐊᒃᓴᖃᖅᑎᐅᑉ ᑮᓇᐅᔭᖏᓐᓂᒃ ᐸᐃᐸᓪ−ᖓᓄᑦ (Paypal).
	4. ᐊᐅᓚᑦᑎᔨᐅᑉ ᐊᑭᓖᖃᑦᑕᕐᓂᖓ ᓂᐅᕕᐊᒃᓴᖃᖅᑎᓄᑦ ᐱᓇᓱᐊᕈᓰᒃ ᒪᕐᕉᒃ ᐊᓂᒍᒐᐃᑉᐸᑕ (ᒪᕐᕉᒃ ᐱᓇᓱᐊᕈᓰᒃ ᐊᓂᒍᒃᐸᑕ).
8. **ᑖᒃᓰᔭᐅᑏᑦ**
	1. ᓂᐅᕕᐊᒃᓴᖃᖅᑏᑦ ᑲᒪᒋᐊᖃᕐᓂᐊᖅᑐᑦ ᓄᐊᑦᑎᓂᕐᒥᑦ ᐊᒻᒪᓗ ᑐᓂᓯᓂᕐᒥ ᑖᒃᓰᔭᐅᑎᓂᒃ ᓂᐅᕕᖅᑕᐅᔪᓄᑦ.
	2. ᑖᒃᓰᔭᐅᑏᑦ ᐊᑭᓕᕈᑕᐅᔪᑦ ᓂᐅᕕᖅᑐᒧᑦ ᐃᓚᓕᐅᑎᓯᒪᒐᔭᖅᑐᑦ ᐱᓇᓱᐊᕈᓰᒃ ᒪᕐᕉᒃ ᐊᓂᒍᒐᐃᑉᐸᑕ ᓇᒃᓯᐅᔾᔭᐅᓗᑎ ᐊᐅᓚᑦᑎᔨᒧᑦ ᓂᐅᕕᐊᒃᓴᖃᖅᑎᒧᑦ.
	3. ᓂᐅᕕᐊᒃᓴᖃᖅᑎ ᖃᐅᔨᒪᕗᖅᑲᒪᒋᔭᖃᕆᐊᖃᕐᓂᖏᓐᓂᒃ ᑐᓂᓯᓂᕐᒥᑦ ᑖᒃᓰᔭᐅᑎᓂᒃ ᑖᒃᑯᓇᙵᑦ ᓂᐅᕕᐊᒃᓴᕆᔭᖏᓐᓄᑦ ᐊᕐᕌᒍᑕᒫᑦ ᓇᖕᒥᓂᖅ ᑖᒃᓯᓕᕆᓕᖅᐸᑕ ᒐᕙᒪᑐᖃᒃᑯᓐᓄᑦ.
9. **ᖄᒃᑲᓐᓂᐊᒍᑦ ᐊᑮᑦ**
	1. ᑐᑭᓯᐅᒪᓂᖅᓴᐅᓂᕐᒧᑦ ᖄᒃᑲᓐᓂᐊᒍᑦ ᐊᑭᓂᑦ, ᓲᕐᓗ ᓇᒃᓯᐅᔾᔨᓂᕐᒧᑦ, ᑲᒪᓂᕐᒧᑦ ᐊᒻᒪᓗ ᑲᒥᓴᓐᓂᒃ, ᐊᐅᓚᑦᑎᔨ ᖃᐅᔨᒃᑲᐃᕗᖅ ᖃᓄᖅ ᑕᒃᑯᐊ ᐃᓚᓕᐅᑎᓯᒪᔪᓐᓇᕐᒪᖔᑦ ᐱᖁᑎᑉᐱᑦ ᐊᑭᖏᓐᓄᑦ. ᑐᑭᓯᒋᐊᕈᑎᒃᓴᒃᑲᓐᓂᕐᓂᒃ ᓇᓂᓯᔪᓐᓇᖅᑐᓯ ᑕᐃᑲᓂ [ᐃᓚᓕᐅᔾᔨᓯᒪᔪᖅ 6 ᐃᑲᔫᑎᒃᓴᑦ ᐊᑭᒃᑲᓐᓂᖏᓐᓄᑦ](https://proudlyindigenouscrafts.com/wp-content/uploads/2020/11/ANNEX-6-TIPS-FOR-ADDITIONAL-COSTS_2020-10-27.pdf).
10. **ᐅᑎᖅᑏᓂᕐᒧᑦ ᐊᑐᐊᒐᖅ**
	1. ᓂᐅᕕᐊᒃᓴᖃᖅᑏᑦ ᐊᖏᖅᓯᒪᒋᐊᓖᑦ ᐅᑎᖅᑏᓂᕐᒧᑦ ᐊᑐᐊᒐᕐᒥᑦ ᑕᐃᒫᒃ ᐊᔾᔨᒋᔭᐅᓂᐊᖅᑐᖅ ᑕᐃᒪᓐᓄᑦ ᓂᐅᕕᐊᒃᓴᖃᖅᑎᓄᑦ.
	2. ᑐᑭᓯᒋᐊᕈᑎᒃᓴᒃᑲᓐᓂᕐᓂᒃ ᓇᓂᓯᔪᓐᓇᖅᑐᓯ ᑕᐃᑲᓂ [ᐃᓚᓕᐅᔾᔨᓯᒪᔪᖅ 7 ᐅᑎᖅᑏᓂᕐᒧᑦ ᐊᑐᐊᒐᖅ](https://proudlyindigenouscrafts.com/wp-content/uploads/2020/11/ANNEX-7-PICD-ONLINE-STORE-REFUND-POLICY_2020-09-18.pdf).
	3. ᓂᐅᕕᐊᒃᓴᖃᖅᑏᑦ ᓇᓗᓇᐃᖅᓯᑦᑎᐊᕆᐊᓖᑦ ᐃᓚᖏᑦ *ᐃᓄᖕᒧᑦ ᓈᒻᒪᒋᔭᐅᓂᖓ ᓴᓇᔭᐅᔪᑦ* ᐅᑎᖅᑎᑕᐅᒐᒃᓴᐅᙱᒻᒪᖔᑦ ᐅᕝᕙᓘᓐᓃᑦ ᐊᓯᔾᔨᖅᑕᐅᔪᓐᓇᙱᒻᒪᖔᑦ ᐃᓚᖓᓂ ᑕᒡᕙᓂ ᑖᔅᓱᒧᖓ ᐱᔾᔪᑎᖃᖅᑐᒧᑦ [ᐃᓚᓕᐅᔾᔨᓯᒪᔪᖅ 2 ᓇᑦᑎᕋᔭᐅᑉ ᑭᓲᓂᖓᓂ ᑕᑕᑎᕆᐊᓕᒃ](https://proudlyindigenouscrafts.com/wp-content/uploads/2020/11/ANNEX-2-SEAL-PRODUCT-LISTING-FORM_2020-09-18.xlsx).
11. **ᐅᖃᖃᑎᖃᕐᓂᕐᒥᑦ ᐊᐅᓚᑦᑎᔨᒥ**
	1. ᓂᐅᕕᐊᒃᓴᖃᖅᑏᑦ ᐊᖏᖅᓯᒪᒋᐊᓖᑦ ᐊᑐᐃᓐᓇᐅᓂᐊᕐᓂᕋᕐᓗᑎ ᐊᐅᓚᑦᑎᔨᒧᑦ.
	2. ᓂᐅᕕᐊᒃᓴᖃᖅᑏᑦ ᐊᖏᖅᓯᒪᒋᐊᓖᑦ ᐊᐅᓚᑦᑎᔨᒥ ᐱᓕᕆᖃᑎᖃᕐᓗᑎ ᐃᓅᖃᑎᒌᖕᓂᕐᒧᑦ ᖃᕋᓴᐅᔭᒃᑯᑦ ᑎᑎᕋᖅᑕᐅᓯᒪᓂᐊᖅᑐᓄᑦ.
	3. ᓂᐅᕕᐊᒃᓴᖃᖅᑏᑦ ᐊᖏᖅᓯᒪᒋᐊᓖᑦ ᖃᕋᓴᐅᔭᒃᑯᑦ ᐃᓕᓐᓂᐊᖃᑕᐅᓗᑎ ᐊᐅᓚᑦᑎᔨᐅᔪᒥ.
12. **ᓇᓗᓇᐃᒃᑯᑕᖃᕐᓂᕐᒧᑦ ᐊᒻᒪᓗ ᓴᓇᒪᓂᖓᓄᑦ ᒪᓕᒐᒃᓴᑦ**

13.1 ᓂᐅᕕᐊᒃᓴᓖᑦ ᐊᖏᖅᓯᒪᒋᐊᓖᑦ ᒪᓕᑦᑎᐊᕐᓂᐊᕐᓗᑎᒃ ᓇᓗᓇᐃᒃᑯᑕᖃᕐᓂᕐᒧᑦ ᐊᒻᒪᓗ ᓴᓇᒪᓂᖓᓄᑦ ᒪᓕᒐᒃᓴᑦ ᑖᔅᓱᒧᖓ ᐅᐱᒍᓱᓐᓂᒃᑯᑦ ᓄᓇᖃᖅᑳᖅᓯᒪᔪᑦ ᒥᖅᓱᖅᓯᒪᔭᖏᓐᓄᑦ ᐊᒻᒪᓗ ᓴᓇᓯᒪᔭᖏᓐᓄᑦ ᓇᓗᓇᐃᒃᑯᑕᖅᓯᒪᓂᖓᓄᑦ. ᑐᑭᓯᒋᐊᕈᑎᒃᓴᒃᑲᓐᓂᕐᓂᒃ ᓇᓂᓯᔪᓐᓇᖅᑐᓯ ᑕᐃᑲᓂ ᐃᓚᓕᐅᔾᔨᓯᒪᔪᖅ 8 ᓇᓗᓇᐃᒃᑯᑕᖃᕐᓂᕐᒧᑦ ᐊᒻᒪᓗ ᓴᓇᒪᓂᖓᓄᑦ ᒪᓕᒐᒃᓴᑦ.

1. **ᐊᓯᔾᔨᖅᑐᑦ**

14.1 ᐊᐅᓚᑦᑎᔨ ᐱᔪᓐᓇᕐᓂᖃᖅᐳᖅ, ᐊᔪᙱᓐᓂᓕᒫᖓᓂ, ᐋᖅᑭᒋᐊᖅᓯᓂᕐᒥᑦ ᐅᕝᕙᓘᓐᓃᑦ ᐃᓇᖏᖅᓯᓂᕐᒥᑦ ᑖᒃᑯᓂᖓ ᒪᓕᑦᑎᐊᕆᐊᓕᖕᓂᒃ ᖃᖓᑐᐃᓐᓇᖅ. ᒪᓕᒋᐊᓖᑦ ᐊᓯᔾᔨᕐᔪᐊᕐᓂᖅᐸᑕ, ᐊᐅᓚᑦᑎᔨ ᖃᐅᔨᒃᑲᐃᕋᓱᒃᑲᔭᖅᐳᖅ 30 ᐅᓪᓗᐃᑦ ᐃᓗᐊᓂ ᓄᑖᓂᒃ ᒪᓕᒋᐊᓕᖕᓂᒃ ᐊᑐᓕᖅᑎᑦᑎᓚᐅᙱᓐᓂᖓᓂ.

1. **ᖃᐅᔨᒋᐊᕐᕕᒋᑎᒍᑦ**

ᐊᐱᖅᑯᑎᖃᕈᕕᑦ ᒪᓕᒋᐊᓕᖕᓂᒃ, ᖃᐅᔨᒋᐊᕐᕕᐅᔪᓐᓇᖅᑐᒍᑦ ᐅᕗᖓ **info@proudlyindigenouscrafts.com**.

**ᓇᓗᓇᐃᖅᓯᕗᖓ ᐅᖃᓕᒫᓯᒪᒐᒪ, ᑐᑭᓯᐅᒪᒐᒪ ᐊᖏᖅᓯᒪᓪᓗᖓᓗ ᒪᓕᒋᐊᓕᖕᓂᒃ ᑖᔅᓱᒧᖓ ᑎᑎᖅᑲᕐᒧᑦ ᑐᕌᖓᔪᓄᑦ ᐊᑐᕈᓐᓇᕐᓂᕐᒥᑦ ᑖᔅᓱᒥᖓ ᐅᐱᒍᓱᓐᓂᒃᑯᑦ ᓄᓇᖃᖅᑳᖅᓯᒪᔪᑦ ᒥᖅᓱᖅᓯᒪᔭᖏᓐᓄᑦ ᐊᒻᒪᓗ ᓴᓇᓯᒪᔭᖏᓐᓄᑦ ᖃᕋᓴᐅᔭᒃᑯᑦ ᓂᐅᕕᕐᕕᖓᓂ.**

**ᓂᐅᕕᐊᒃᓴᖃᖅᑎᐅᑉ ᐊᑎᖓ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ᑲᒻᐸᓂᐅᑉ ᑕᐃᒎᓯᖓ (ᐱᑕᖃᕈᓂ):** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ᐊᑎᓕᐅᕈᓯᖅ:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ᐅᓪᓗᖓ:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ᐃᓚᓕᐅᑎᓯᒪᔪᑦ

[ᐃᓚᓕᐅᑎᓯᒪᔪᖅ 1 ᓂᐅᕕᐊᒃᓴᖃᖅᑎᐅᑉ ᓇᒦᓕᕆᐊᒃᓴᖓᓂ ᐊᐱᖅᑯᑏᑦ](https://proudlyindigenouscrafts.com/wp-content/uploads/2020/11/ANNEX-1-VENDOR-QUESTIONNAIRE_2020-09-18.xlsx)

[ᐃᓚᓕᐅᑎᓯᒪᔪᖅ 2 ᓇᑦᑎᕋᔭᐅᑉ ᑭᓲᓂᖓᓂ ᑕᑕᑎᕆᐊᓕᒃ](https://proudlyindigenouscrafts.com/wp-content/uploads/2020/11/ANNEX-2-SEAL-PRODUCT-LISTING-FORM_2020-09-18.xlsx)

[ᐃᓚᓕᐅᑎᓯᒪᔪᖅ 3 ᓇᒦᓕᕆᐊᒃᓴᖏᓐᓄᑦ ᐱᓕᕆᓂᐅᔪᖅ ᕿᓯᖁᑎᓄᑦ](https://proudlyindigenouscrafts.com/wp-content/uploads/2020/11/ANNEX-3-TRACEABILITY-PROCESS-FOR-SEAL-PELTS_2020-09-18.pdf)

[ᐃᓚᓕᐅᑎᓯᒪᔪᖅ 4 ᓄᓇᕗᒻᒥ ᓇᑦᑎᓕᕆᓂᕐᒧᑦ ᐊᒻᒪᓗ ᒥᖅᑯᓕᕆᓂᕐᒧᓪᓗ ᐃᑲᔫᑎᓄᑦ ᐊᑐᐊᒐᖅ](https://proudlyindigenouscrafts.com/wp-content/uploads/2020/11/ANNEX-4-NUNAVUT-SEAL-AND-FUR-PROGRAMS-POLICY-2.pdf)

[ᐃᓚᓕᐅᑎᓯᒪᔪᖅ 5 ᐊᔾᔨᙳᐊᓄᑦ ᒪᓕᒋᐊᓖᑦ ᐅᐱᒍᓱᓐᓂᒃᑯᑦ ᓄᓇᖃᖅᑳᖅᓯᒪᔪᑦ ᒥᖅᓱᖅᓯᒪᔭᖏᓐᓄᑦ ᐊᒻᒪᓗ ᓴᓇᓯᒪᔭᖏᓐᓄᑦ ᖃᕋᓴᐅᔭᒃᑯᑦ ᓂᐅᕕᕐᕕᖓᓄᑦ](https://proudlyindigenouscrafts.com/wp-content/uploads/2020/11/ANNEX-5-PICTURES-REQUIREMENT-PICD-ONLINE-STORE_2020-09-18.pdf)

[ᐃᓚᓕᐅᑎᓯᒪᔪᖅ 6 ᐃᑲᔫᑎᒃᓴᑦ ᐊᑭᒃᑲᓐᓂᖏᓐᓄᑦ](https://proudlyindigenouscrafts.com/wp-content/uploads/2020/11/ANNEX-6-TIPS-FOR-ADDITIONAL-COSTS_2020-10-27.pdf)

[ᐃᓚᓕᐅᑎᓯᒪᔪᖅ 7 ᐅᑎᖅᑏᓂᕐᒧᑦ ᐊᑐᐊᒐᖅ](https://proudlyindigenouscrafts.com/wp-content/uploads/2020/11/ANNEX-7-PICD-ONLINE-STORE-REFUND-POLICY_2020-09-18.pdf)

ᐃᓚᓕᐅᔾᔨᓯᒪᔪᖅ 8 ᓇᓗᓇᐃᒃᑯᑕᖃᕐᓂᕐᒧᑦ ᐊᒻᒪᓗ ᓴᓇᒪᓂᖓᓄᑦ ᒪᓕᒐᒃᓴᑦ

1. ᖃᐅᔨᒪᔭᐅᓕ “ᐃᖅᑲᓇᐃᔭᕐᓇᐅᑉ ᐅᓪᓗᖏᑦ” ᑖᒃᑯᐊᖑᔪᑦ ᓇᒡᒐᔾᔭᐅᒥ ᐅᓪᓗᑐᐃᓐᓇᕐᒧᑦ ᐃᓚᓕᐅᔾᔨᓯᒪᙱᑦᑐᑦ ᐃᓕᓴᕆᔭᐅᓯᒪᔪᓂᑦ ᕿᑲᓐᓇᐅᕙᒃᑐᓂᑦ. [↑](#footnote-ref-2)